b'\n_START_ARTICLE_\nRagbi\n_START_SECTION_\nIgri\xc5\xa1\xc4\x8de\n_START_PARAGRAPH_\nSlika nam ka\xc5\xbee, kako je igri\xc5\xa1\xc4\x8de ozna\xc4\x8deno in njegove dimenzije. \xc4\x8crte naj bodo enake po \xc5\xa1irini (ne \xc5\xa1ir\xc5\xa1e kot 10 cm). \xc4\x8crte naj ne bodo vrezane v travo.\n_START_SECTION_\nGol\n_START_PARAGRAPH_\nGol stoji na sredi \xc4\x8drte zadetka. Narejen je iz 2 navpi\xc4\x8dnih stranic, ki sta 5,6 m narazen, povezani sta s pre\xc4\x8dko 3 m nad tlemi. Za namene presojanja strelov na gol se \xc5\xa1teje, da pokon\xc4\x8dni stranici segata neskon\xc4\x8dno navzgor, zato je delo sodnikov la\xc5\xbeje pri visokih vratnicah.\n_START_SECTION_\nDresi\n_START_PARAGRAPH_\nIgralci ene ekipe nosijo majice in hla\xc4\x8de enakih barv. Majice so po navadi o\xc5\xa1tevil\xc4\x8dene in vsaka \xc5\xa1tevilka, ki jo nosi. Oprema vseh igralcev mora biti urejena. Urejeno mo\xc5\xa1tvo ni nujno tudi dobro, dobro mo\xc5\xa1tvo pa je vedno neopore\xc4\x8dno na izgled. Zna\xc4\x8dilno je, da so dresi za ragbi bistveno mo\xc4\x8dnej\xc5\xa1i od navadnih majic \xe2\x80\x93 to vidimo po tem, da so bistveno debelej\xc5\xa1i in bolje se\xc5\xa1iti med seboj. Hla\xc4\x8dke segajo do konca stegenskih mi\xc5\xa1ic in so dokaj kratke, in sicer zaradi la\xc5\xbejega tekanja ter hkrati brcanja. Ragbi igralci imajo seveda tudi dalj\xc5\xa1e nogavice in sicer do kolen (v stroki jih imenujemo \xc2\xbb\xc5\xa1tucne\xc2\xab). Pod nogavicami ni nikakr\xc5\xa1nih \xc5\xa1\xc4\x8ditnikov, ker tako dolo\xc4\x8dajo pravila.\n_START_SECTION_\nObutev\n_START_PARAGRAPH_\nIgralec mora redno skrbeti za svoje \xc5\xa1portne \xc4\x8devlje. \xc4\x8cepi morajo odgovarjati standardu, pritrjeni morajo biti \xc4\x8dvrsto. Nikoli ne smejo biti dalj\xc5\xa1i od 1,8 cm. Prav tako je prepovedan samo en \xc4\x8dep spredaj.\n_START_SECTION_\nDol\xc5\xbeina tekme\n_START_PARAGRAPH_\nTekma traja dva pol\xc4\x8dasa po 40 minut, ki ju lo\xc4\x8di premor, ne dalj\xc5\xa1i od 5 minut. Ob pol\xc4\x8dasu mo\xc5\xa1tvi zamenjata strani. Sodnik ne more odpiskati pol\xc4\x8dasa ali konca tekme, dokler \xc5\xbeoga ne postane \xc2\xbbmrtva\xc2\xab. \xc4\x8ce je bil dose\xc5\xbeen zadetek, ali \xc4\x8de je bil dosojen kazenski prosti strel, mora sodnik dovoliti, da se igra nadaljuje, dokler \xc5\xbeoga ne postane \xc2\xbbmrtva\xc2\xab.\n_START_SECTION_\nTamponiranje\n_START_PARAGRAPH_\nIgralec se lahko izogne ali pa prepre\xc4\x8di ru\xc5\xa1enje s tamponiranjem nasprotnika. To pomeni, da ga med tekom s stegnjeno roko odrine od sebe. Nikakor ne sme z roko kakor koli zamahniti proti nasprotniku. Tamponira lahko samo z odprto pestjo. Tako imenovani tampon mora nakazati preden to resni\xc4\x8dno naredi zaradi varnostnih razlogov. Kakr\xc5\xa1en koli udarec s pomo\xc4\x8djo tampona se smatra kot pretepanje in se temu primerno kaznuje.\n_START_SECTION_\nVrste udarcev z nogo\n_START_PARAGRAPH_\nVolej_NEWLINE_O voleju govorimo, kadar igralec \xc5\xbeogo izpusti iz rok in jo brcne, preden pade na tla. Udarec je koristen za strele v out in za pridobivanje terena, vendar z njim ni mogo\xc4\x8de dose\xc4\x8di gola._NEWLINE_Strel po tleh_NEWLINE_Strel pri katerem se \xc5\xbeoga odbije po tleh, je koristen pri streljanju med nasprotne igralce, kadar so ti zelo blizu in kot strel v out._NEWLINE_Udarec iz odskoka_NEWLINE_O njem govorimo kadar igralec spusti \xc5\xbeogo iz rok na tla in jo udari v trenutku, ko se ta od tal odbije. Uporablja se za:_NEWLINE_- Ponoven za\xc4\x8detek igre po dose\xc5\xbeenem zadetku_NEWLINE_- Nadaljevanje igre s strelom s \xc4\x8drte 22 metrov, po re\xc5\xa1itvi ali, ko je \xc5\xbeoga \xc5\xa1la iz igri\xc5\xa1\xc4\x8da v polje zadetka_NEWLINE_- Strel na gol po dose\xc5\xbeenem zadetku_NEWLINE_- Strel na gol'